波音747-8

波音747-8係美國波音出嘅一款大型廣體飛機，即係波音747系列嘅第四代、又係最新嘅衍生型號，而且佢係而家唯一重會接受落訂、開工製造嘅型號。波音747-8係美國史上整過最大隻嘅客機，同時係全世界機身最長嘅客機。

波音喺2005年11月14號話要開發波音747-8，又話新飛機嘅設計會比以前嘅更靜、更環保、更慳油。為咗增加載客量，機身加長到76.4米，取代空中巴士A340成為世界上機身最長嘅客機。

波音747-8分兩個型號，分別係747-8洲際飛機，係客機；同埋747-8貨機。

波音747-8洲際飛機喺三級艙佈置下最多可以載467人，最長可以飛8,000海里，巡航速度係0.855馬赫。由於747-8係747-400嘅衍生型號，所以機師進行機種轉換訓練嘅時間少咗，飛機某啲零件更加可以共用。第一架波音747-8洲際飛機喺2011年2月13號正式亮相。

美國政府都決定將空軍一號總統專機升級使用波音747-8，將會喺2023年正式服役，取代而家架747-200B。

波音747-8貨機係由747-400ERF改成，可以載154美噸貨物，機鼻貨艙能夠打開並且向上掀開方便裝卸貨物。747-8F嘅載負量比起747-400F高出咗16%，標準貨櫃數量亦都多出咗7個咁多。第一架貨機喺2010年2月8號首飛。

747-8I係第一架攞到EDTO-330認證嘅四引擎客機。

研發

背景

波音喺1990年代考慮緊設計一隻多啲載客量嘅747飛機。之後佢喺1996年嘅範堡羅航展公佈咗747-500X同−600X嘅研究計劃。一開始波音只係簡單咁計劃拉長747嘅機身並沿用777嘅機翼，但有航空公司話對佢抱有興趣。2000年，波音同外界話遲啲會推出747X同埋747X加長版去對付空中巴士嘅A380研發計劃，呢隻機型配搭比起之前嘅設計更加容易令到航空公司接受。747X嘅翼展喺747嘅基礎上增加到69.8米，能夠載到430名乘客飛16,100公里。而747X加長版就將機身增長到80.2米，可以載500個乘客飛14,400公里。不過，架飛機收到嘅訂單數少到量產唔到，最後個設計理念被747-400ER機型用咗。

2004年，波音話遲啲會發展一種747嘅升級機型，佢嘅設計理念接近747X，又設計概念

喺設計747-8嗰陣，波音想引進好多787嘅設計元素，有通用電氣GEnx發動機同電傳飛控系統。波音話新嘅設計會令架飛機更加靜，更加慳錢，亦更加環保。作為747-400嘅衍生機型，747-8同埋747-400會有大量零件共用，以有效咁降低飛機嘅維修成本。

747-8喺2008年8月落流水線生產，不過因為引擎同埋其他問題，直至到2009年7月21號，波音官方先公布咗第一張747-8貨機喺生產線上面嘅相。

落訂表
去到2014年12月為止，波音總共收到119架747-8飛機嘅訂單，其中51架係747-8洲際飛機，68架係747-8貨機。

2011年10月12號，波音正式將第一架747-8F貨機交畀盧森堡貨運，之後又交付第二架；國泰航空亦喺11月1號正式收咗旗下第一架747-8F量產機規格

攷：747 specifications, 747-8 Specifications, 747-8 Airport Compatibility Brochure, Flight Global

攷

747-8空中閣樓SkyLoft
 Boeing 747-8 on Boeing.com
 Boeing 747-8, The Shape of the Future on NewAirplane.com
 Boeing 747-8 Intercontinental Airliner on Aerospace-Technology.com/projects/boeing-747-8/ Boeing 747-8 Intercontinental Airliner on Aerospace-Technology.com]

波音客機